Jumalan armoa ja rauhaa! Ja iloa!
Tervetuloa seuraamaan Tie on valmis -ohjelmaa!
Luen tähän alkuun Raamattua -
Markuksen evankeliumin luvusta 6 -
heti siitä luvun alusta - näin: -
"Ja hän [Jeesus] lähti sieltä ja meni kotikaupunkiinsa, -
ja hänen opetuslapsensa seurasivat häntä.
Ja kun tuli sapatti, rupesi hän opettamaan synagoogassa; -
ja häntä kuullessaan monet hämmästyivät ja sanoivat: -
'Mistä tällä on kaikki tämä, ja mikä on se viisaus, -
joka on hänelle annettu? Ja mitä senkaltaiset voimalliset teot, -
jotka tapahtuvat hänen kättensä kautta?
Eikö tämä ole se rakentaja, Marian poika -
ja Jaakobin ja Jooseen ja Juudaan ja Simonin veli?
Ja eivätkö hänen sisarensa ole täällä meidän parissamme?'
Ja he loukkaantuivat häneen. Niin Jeesus sanoi heille: -
'Ei ole profeetta halveksittu muualla kuin kotikaupungissaan -
ja sukulaistensa kesken ja kodissaan'.
Ja hän ei voinut siellä tehdä mitään voimallista tekoa, -
paitsi että paransi joitakuita sairaita -
panemalla kätensä heidän päälleen. Ja hän ihmetteli heidän epäuskoansa
Ja hän vaelsi ympäristössä, kulkien kylästä kylään, ja opetti."
Tämän jaejakson teema on tämä: -
Älä rajoita Jumalaa omalla kohdallasi.
Ajattele, Jeesus tuli kotikaupunkiinsa -
täynnä Jumalan armoa, voimaa!
Halleluja! Väkeviä tekoja!
Täynnä hyviä asioita!
Hän oli täynnä Jumalan väkevää armoa ja voimaa!
Hän tuli kotikaupunkiinsa. Mitä varten?
Hän halusi siunata kotikaupunkiaan. Itse sitä väestöä.
Kohdata heitä.
Siellä oli monia, jotka sairastivat ja heillä oli vaikeaa.
Siellä oli monia, jotka olivat syntiensä rasittamia.
Omatunto jyskytti!
Monenlaisia sairauksia, vaivoja, pelkoja.
Myöskin sielunvihollisen noita...
...järkyttäviä tekoja oli siellä.
Ja nyt Jeesus tuli sinne.
Kun luemme evankeliumia, huomaamme, -
että kaikkialla, missä Jeesus oli -
ja Hän sai toimia vapaasti, siellä tapahtui ihania asioita.
Kerta kaikkiaan!
Nyt ajattelemme tätä ja sitten sovellamme tähän meidän aikaamme.
Tänä päivänäkin on paljon ihmisiä, -
joita varten Jumala Kristuksessa Jeesuksessa on valinnut -
paljon hyviä tekoja, -
väkeviä siunauksia.
Monet kuitenkin tietämättään tai tiedostaen -
ovat ruvenneet rajoittamaan.
Rajoittamaan Herraa.
Tässä se oli niin, että siellä nämä rupesivat sanomaan: "Ooh? -
Mites tuolla Jeesuksella on noin väkeviä saarnoja -
ja väkeviä tekoja ja näin? Mehän tunnemme Hänen perheensä, -
Hänen veljensä ja siskonsa ja äitinsä. Kerta kaikkiaan! -
Mikä..? Luuleeko se jotakin olevansa?"
Hyvin negatiivinen asenne!
Jeesus täällä sanoo niin järkyttävät sanat, -
että Hän ei voinut siellä tehdä -
mitään voimallista tekoa.
Minkä tähden? He rajoittivat Jumalaa.
Me voimme nykypäivänä myöskin arvostella hengellisiä asioita.
Voimme sanoa: "Minkä tähden annetaan -
tuommoisia onnettomuuksia tapahtua ja kaikkea?"
"Mikä se semmoinen Jumala on?" Eikä ollenkaan tajuta, -
että omalla väärällä suhtautumisellani -
omassa elämässäni minä rajoitan Jumalaa.
Ethän sinä vaan ole siihen myöskin langennut? Ei!
Herra haluaa, että sinun elämässäsi tapahtuu -
hengellinen läpimurto. Kerta kaikkiaan!
Siinä Jeesus saa osoittaa voimansa, -
rakkautensa, väkevyytensä.
Vuosia sitten olin valmistautunut kokoukseen saarnaamaan.
Yhtäkkiä kokouksen aikana minulle annettiin toinen teksti.
Minä en tiennyt, että kuulijoiden joukossa oli eräs, -
joka oli rukoillut tullessaan kirkkoon: -
"Herra, mitä minun pitää tehdä?"
Ja yhtäkkiä minun tekstini oli hyvin erikoinen.
Mitä viivyttelet? Anna kastaa itsesi ja pestä pois syntisi.
Tämmöinen oli se teksti, mikä minulle annettiin.
Ja minä en tiennyt näistä mitään.
Ja että älä rajoita Jumalaa.
Kokouksen jälkeen tämä henkilö tuli minua tervehtimään -
ja sanoi: "Joo, minä olen se henkilö, -
jota Jumala haluaa nyt viedä eteenpäin."
Sanoin, että asia selvä. Enhän minä tiennyt hänen asioitaan.
Kuule, siinä sovittiin sitten, että nyt lähdetään eteenpäin.
Ja hän oli monelle siunaukseksi.
Mutta hänellä oli kiusaus rajoittaa Jumalaa -
olemalla tottelematon.
Mikä on se syy? Mikä on se asia, -
minkä kautta sinä rajoitat Herraa?
Ettei vain Herra pääsisi siunaamaan sinun elämääsi enemmän.
Haluatko pitää kiinni semmoisista asioista, -
semmoisista teoista, -
semmoisista asioista, jotka sitovat sinun elämääsi?
Negatiivisilla, pahoilla siteillä?
Sinä ajattelet, ettet tästä pääse.
Kuule, ajattelepa nyt sitä Jeesusta, -
josta Raamattu puhuu.
Hän on täynnä armoa ja totuutta ja rakkautta.
Hän haluaa tuoda sinun elämääsi todellisen siunauksen.
Sinä pääset uskoon, -
ja Herra vapauttaa sinut semmoisista siteistä, -
jotka ovat kerta kaikkiaan sinun elämääsi hiertäneet.
Nuo kirouksen vallat - ne murretaan! Ne murtuvat! Halleluja!
Muistuu mieleen Nicky Cruz, -
joka on nyt usein vieraillut Suomessa.
Hänelle vietiin evankeliumi kadulle.
Ajatelkaa, David Wilkerson sai olla siinä Jumalan käytössä.
Tämä Nicky Cruz kertoo, millaisiin siteisiin hänet oli pantu.
Hänen vanhempansa harrastivat noituutta -
ja tämä poika kirottiin jo lapsena.
Se on järkyttävää.
Näytti siltä, että mikään Jumalan varaama siunaus -
ei pääse koskaan tuon pojan elämää koskettamaan!
Se on tuomittu olemaan katkeraa, katkeraa kirousta!
Mutta halleluja! Herralla oli muita suunnitelmia!
Herra lähetti Wilkersonin saarnaamaan evankeliumia -
New Yorkin kaduille. Teksti oli hyvin lyhyt: -
Jeesus rakastaa sinua.
Ja se Nicky suuttui: "Vai sillä tavalla!"
Ja sanoi: "Minä tapan sinut!"
Niin Wilkerson sanoo niin rajut sanat: -
"Tapa pois! Mutta tiedä se! -
Vaikka paloittelisit minut pieniksi, -
jokainen pala huutaa: 'Jeesus rakastaa sinua!'"
Silloin jotakin murtui tuon miehen elämässä.
Miehen, jota oli kirottu ja kaikilla tavoilla lyöty maahan.
Nyt hän kuulee Jeesuksesta, joka rakastaa.
Kuule, siinä alkaa tapahtua se, -
että tämä mies avaa sydämensä Jeesukselle.
Enää ei rajoitettu Jumalaa!
Enää ei rajoitettu Jeesuksen väkevää toimintaa ja voimaa!
Nyt avattiin. Ja tuo mies pelastui, parantui, -
alkoi vapautua kaikista siteistä.
Herra teki hänestä aseen itselleen. Hän on kymmenissä maissa saanut -
julistaa evankeliumia nuorille ja vanhemmille.
Ja valtava määrä ihmisiä on tullut uskoon
Ajattele! Jeesuksen rakastava läsnäolo -
avasi tuon kirousten alla eläneen pojan.
Avasi Jumalan mahdollisuuksiin. Minusta tuntuu siltä, että...
Kuule, minä nyt sanon näin. Vaikka sinulle olisi minkälaiset -
sielunvihollisen kiroukset laskettu, -
on olemassa Jeesus, joka nyt murtaa ne!
Sinun ei tarvitse mitään muuta kuin ottaa Jeesus vastaan.
Oikein tosissaan! Ja kuule, sillä tavalla -
sinä et enää rajoita Jumalan toimintaa elämässäsi.
Jeesus elää! Jeesus elää ja vaikuttaa! Halleluja!
Hän on kutsunut sinut nimeltä ja sinä olet Hänen!
Ja nyt rukoillaan tässä yhdessä. Herra, kiitos, -
että Sinä olet kaiken kirouksen voittanut Golgatan ristillä.
Ristin veren evankeliumin kautta - halleluja -
vapaudutaan kaikista noista siteistä.
Ihmeellinen siunauksen virta lasketaan -
janoisen ihmisen elämän ylle.
Kiitos, että siunaat nämä rakkaat nyt.
Kiitos, että he saavat Jeesuksen nimessä ja veressä uskoa -
kaikki syntinsä anteeksi. Kaikki!
Nyt alkaa uusi elämä. Halleluja!
Kiitos Herra, mitä olet varannut heitä varten. Halleluja!
Ja kuule, mene kuuntelemaan Jumalan Sanaa -
paikkakuntasi eläviin seurakuntiin: -
vapaa-, helluntai-, City-seurakuntiin, luterilaisiin seurakuntiin, -
ja baptisteihin ja kaikkiin. Mene kuuntelemaan Jumalan Sanaa.
Jos ei sinulla ole Raamattua, niin siellä varmaan se annetaan.
On hyvä alkaa heti lukea Uutta testamenttia.
Kuule, sinä oikein ahmit sitä Jumalan Sanaa. Halleluja!
Ja riemuitset, kun näet, miten ihmeellinen on Jeesus.
Miten ihmeellinen on Jeesus!
Siunaan sinua ja toivotan sinulle siunattua jatkoa -
Jeesuksen armon väkevässä voimassa.
Kuule, Sinä et enää ole siteissä.
Sinut on vapautettu. Halleluja!
Herra Jeesus rakastaa sinua ja vie voittoon työnsä!
Aamen!
Yksin Jeesus Kristus on Herra, -
Hän on voimallinen.
Golgatalla voitti Hän kerran -
vallat pimeyden.
Veressään on valtava voima, -
voima taivaallinen.
Veressään on valtava voima, -
voima rakkauden.
Veri punasi ristillä puuta, -
veri puhdas ja viaton.
Ei tarvittu uhria muuta, -
se syntien lunnaina on.
Veressään on valtava voima, -
voima taivaallinen.
Veressään on valtava voima, -
voima rakkauden.
Sairaudet Hän ristille kantoi, -
vangituille soi vapauden.
Risti avaimet kuoleman antoi, -
monille pelastuksen.
Veressään on valtava voima, -
voima taivaallinen.
Veressään on valtava voima, -
voima rakkauden.
Tekstitys: Tuula-Riitta Virrankare